42. ΒΑΣΙΛΙΚΟΝ ΔΙΑΤΑΓΜΑ της 27 Ιαν./7 Φεβρ. 1970 (ΦΕΚ Δ΄ 19) Περί τρόπου δομήσεως οικοπέδων τινών του τομέως Η΄ υψών Αθηνών. Έχοντες υπ’ όψιν τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και ειδικώτερον του άρθρ. 9, του Α.Ν. 395/1968 «περί του ύψους των οικοδομών και του συστήματος της ελευθέρας δομήσεως» (ΦΕΚ 95 Α΄) του Α.Ν. 625/1968 «περί συμπληρώσεως και τροποποιήσεως των Γενικών περί σχεδίων πόλεων διατάξεων» (ΦΕΚ 266 Α΄) αυτού και ιδόντες την υπ’ αριθ. 2306 γνωμοδότησιν του Συμβουλίου Δημοσίων Έργων (Τμήμα Μελετών) ως και την υπ’ αριθ. 1092/1969 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρον μόνον.-Οικοδομαί ανεγειρόμεναι εις περιοχάς του τομέως Η΄ Αθηνών του πανταχόθεν ελευθέρου οικοδομικού συστήματος δομήσεως, μη εξαιρεθείσαι της προσαυξήσεως του συντελεστού δομήσεως αυτών δια του από 20.7.1968 Β.Δ/τος «περί εξαιρέσεως της υπό των διατάξεων του Α.Ν. 395/1968 παρεχομένης προσαυξήσεως κλπ.» (ΦΕΚ 132/Δ΄), και του από 26.11.1969 Β.Δ/τος «περί εξαιρέσεως της υπό των διατάξεων του Α.Ν. 395/1968 παρεχομένης προσαυξήσεως κλπ.» (ΦΕΚ 237/Δ΄), δύνανται να ανεγείρωνται βάσει των ισχυουσών δια τον μη εξαιρεθέντα της προσαυξήσεως τομέα Η΄ διατάξεων, έστω και εάν δια μεταγενεστέρων τροποποιήσεων των ορίων του τομέως τουτου υπήχθησαν, λόγω γειτνιάσεως αυτών μετά οικοπέδων του τομέως Ζ΄ εις την διάταξιν της παρ. 3 του άρθρ. 1 του από 30.8.1955 Β.Δ/τος «περί όρων δομήσεως εν Αθήναις» (ΦΕΚ 249/Α΄). Εις τον αυτόν επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 23.Ε.α.42 Σχέδιο Πόλεως Αθηνών Πειραιώς 